
★ Mortis akademiano Dalibor Brozovic - 
prezidanto de KEL 

★ Pli ol sesdek membroj aktivis en someraj 
Esperanto-aranĝoj 

★ Renkontiĝo de Esperantlingvaj verkistoj en Hraŝcina 
la 19-an de septembro 

★ Osijek invitas al sia 120a jubileo la 17-an de oktobro 

Karaj legantoj! 

Ni funebras. Prezidanto de 
Kroata Esperanto-Ligo akademiano 
Dalibor Brozoviĉ mortis en Zagrebo 
la 19an de junio 2009 en sia hejmo.La 
malgaja novaĵo disvastiĝis tra la kroata 
kaj la internacia Movado. La Universala 
Kongreso de Esperanto en Bjalistoko, 
kies membro de Honora Patrona 
Komitato li estis, en julio omaĝis al 
sia honorato per nomumo de Salono 
Brozoviĉ en Bjalistoko. Ni dediĉas 
al li tiun numeron de Tempo kaj nur 
resume tuŝas la somerajn Esperantajn 
programojn en kiuj partoprenis pli ol 60 
niaj membroj 

. La malsano amarigis la lastajn 
vivojarojn de nia prezidanto. Ni lastfoje 
renkontis lin en aprilo 2008 okaze 
de tragika akcidento en lia familio, ĉe 
enterigo de lia filino Lada, mortinta pro 
aŭtoakcidento. 

Lia kontribuo al Esperanto 
en Kroatio estas apenaŭ mezurebla. 
Li konribuis kiel lingvisto, Esperanto- 
parolanto, numismatikisto, filatelisto 
kaj kiel simpla Movadano, membro de 
Esperanto-Societo 'Bude Borjan'' 


kie li esperantistiĝis. Li estis viziulo 
kaj siajn imagojn li defendis per vervo 
junula. Tion ni aparte spertis ĉe lia 
festparolado dum la Unua kongreso de 
kroataj esperantistoj. 

Li helpis al Esperanto ne nur 
junaĝe kiam li porokaze verkis kaj 
tradukis sed tute aparte en la malfacilaj 
jaroj de la milito, kiam decide pezis liaj 
vortoj dum li defendis Esperanton. 

Li zorgis pri unueca Movado 
en Kroatio. En UK Vieno 1992 li 
persone lastfoje partoprenis en la 
internacia Movado kaj kontribuis al 
internacia kongresa universitato per 
prelego Normlingvoj kun plurcentra 
normigo. 

Li helpis organizi la unuan kroatan 
Esperantan kongreson 1997, al liaj 
engaĝiĝoj ni ŝuldas eĉ du poŝtmarkojn 
de la kroata poŝto en 1997 kaj 2001 kaj la 
unikan Esperanto-moneron el 1997 
Li estis la rektoro de la 
Kongresa Universitato en UK 2001 kaj 
ebligis gastadon de la simpozio de 
Akademio de Esperanto en Zagrebo, 
en la luksaj ejoj de Ilirska dvorana en 
Opatiĉka-strato. 

Kiam aperis iu lia artikolo pri 
Esperanto li zorgis ke ĝi atingu nian 



Dalibor Brozoviĉ inter Vida Jerman kaj Radenko Miloŝeviĉ, estraranoj de 
KEL. Maldekstre Spomenka Ŝtimec kaj A. Korobejnikov en Zagrebo 2003. 


bibliotekon. La malsano malhelpis lin 
kontribui al la Simpozio en Filozofia 
fakultato kiun li volis partopreni en 
novembro 2008. 

Plurfoje li telefonadis al li. 
Laste li traktis kun Ulrich Lins pri la 
aperigo de sia artikolo pri Esperanto en 
Kroatio. 

La lastan kontribuon kiun 
li faris estis liaj notoj pri la kroata 
ortografio en la Granda Vortaro 
Esperanta-Kroata de Lucija Borĉiĉ 
eldonita en decembro 2008. Li akceptis 
esti ano de la redakta komitato de la 
Vortaro, li tre estimis sian instruistinon 
pri Esperanto Lucija Borĉiĉ. 

Kiam li estis elektita prezidanto 
de Kroata Esperanto-Ligo en 1992, mi 
petis lin korekti sian biografion. Ni 
publikigis la biografion kian li korektis. 

Lia edzino Nevenka Brozoviĉ 
rakontis al ni ke tagon antaŭ lia 
morto, per poŝto alvenis al lia hejma 
adreso Informilo por interlingvistoj, 
ekspedita de D-ro Detlev Blanke. En la 
teksto Nikola Raŝiĉ sur 4 paĝoj omaĝas 
al granda kroata lingvisto Daiibor 
Brozoviĉ. Ŝi legis la tekston al li. Tiu 
estis la lasta artikolo pri kiu li okupiĝis 
antaŭ la morto. 

Ni devas daŭrigi sen nia 
prezidanto, sen lia nekredeble profunda 
scio kaj ankaŭ sen lia renomo. Esperanto 
restas sen lia subteno sed estas riĉigita 
ĉar Brozoviĉ pli ol duonjarcenton apogis 
nian lingvon. 

Ni daŭrigas per niaj kulturaj 

aranĝoj: 

Bonvenon al Renkontiĝo 
de verkistoj en Hraŝĉina la 19an de 
septembro, kun gastoj Geoffrey 
Sutton (Britio) kaj Bemhardt Tuinder 
(Aŭstrio). 

Ni perdis plurajn membrojn. 
Nekrologojn vi legos venontnumere. 

Specialan dankon al ĉiuj 63 
membroj kiuj somere finance subtenis 
nian ejon en Vodnikova 9 kaj ĉiuj 37 
abonintoj de Granda Vortaro Kroata- 
Esperanta de Lucija Borĉiĉ 

S. Stimec 

MORTIS AKADEMIANO DALIBOR BROZOVIĈ 
- PREZIDANTO DE KROATA ESPERANTO-LIGO 

DALIBOR BROZOVIĈ 

(Sarajevo 28.07. 1927- Zagreb 18.06.2009). 


En sia Zagreba hejmo forpasis 
unu el la plej grandaj kroataj lingvistoj, 
kaj cetere unu el la plej gravaj figuroj de 
la moderna kroata kulturo kaj socia vivo. 
Li estis prczidanto de Kroata Esperanto- 
Ligo ekde ĝia fondiĝo kiel memstara 
landa asocio ĝis la destino forprenis lin el 
niaj vicoj. Pro liaj meritoj por la Esperanto- 
movado UEA elektis lin siel membron de 
la Honora Patrona Komitato, institucio 
rezenita nur por la movadaj senmortuloj 
Kaj ai Esperanto Brozovic apartenis 
senkondiĉe kaj plene. 

Kiel Fama kaj eble la plej 
influa lingvisto en Kroatio kaj Bosnio li 
preterlasis neniun okiizon por esprimi 
sian apartenonal la Movado kaj subtenon 
al ĝiaj idcoj. Liaj gravo kaj nostlasajo estas 
fakte nemezureblaj. Granciparte estas lia 
merito ke en lia lando Esperanto estas 
prenata kiel serioza kaj valora afero. Des 
pli ke nia samideano Dalibor ankaŭ estis 
parlamentano kaj dum certa periodo eĉ 
vicprezidento de Respubliko Kroatio. 
Scci ĉiam li estis klare kaj sencede la 
esperantisto. 

Li estis membro de Kroatia 
Akademio de Sciencoj kaj Artoj, 
sed ankaŭ membro de La Makedona 
Akademio kaj de Academia Europaea 

Interalie li ankaŭ prezidantis en la Kroala 
Bulgara Societo. Lia graveco transiras la 
limojn de la propraj lando kaj kulturo, ĉar 
li iasis egale fortajn spurojn ankaŭ en la 
kulturoj de bulgaroj. makeaonoj. slovenoj. 
rusoj kaj aliaj slavaj popoloj. E-stas preskaŭ 
neniu slava idiomo pri kiu li ne okupiĝis 
kiel sciencisto. 

Li verkis en la gepatra kroata. en 
la avina bulgara, sed ankaŭ en la adoptaj 
lingvoj kiel la rusa kaj la makedona En 
Esperanto li verkis sciencajn verkojn. 
sea ankaŭ rimarkindan poezion. per kiu 
li enirLs kelkajn antoiogiojn. Multe kaj 
fajnastile li tradukis al Esperanto el la 
kroata kaj makedona. Tri siajn verkojn 
pri la makedonaj temoj Brozovic verkis 
originale en Esperanto. Unu el ili, fatfia 
postparolo al la E-lingva eldono de la libro 
Por la makedona lingvo tr. N Raŝic). 
apartenas al liaj plej brilaj verkoj, kaj ĝi 
poste tradukiĝis ankaŭ al la kroata kaj 
makedona. 

Malofte okazas ke la plej grava 
referenclingvo estas Esperanto. des 
pli se temas pri tute lokaj temoj, Nu, la 
gravo de tiu artikolo lia multe pli s ĉistas 
ol la liinoj de ties temo. La piej grava 
kontribuo lia estis La libro Standardni 
jezik (Normlingvo, 1970), mejloŝtono 
de la kroata normlingvistiko, sed ankaŭ 



Dalibro Brozoviĉ subskribas 
kontrakton pri aĉeto de la ejo 
en Vodnikova en 2003 


unu el la plej gravaj teoriaj studoj pri la 
fenomeno de normlingvoj ĝenerale, kaj en 
la slava mondo precipe. 

Esperantologie plej gravas 
liaj meritoj pri la lingvotipologia pozido 
de Esperanto. En sia verko Pozicio de 
Esperanto en lingva tipologio Brozoviĉ 
en srience ekzakta maniero konfirmas 
la tezon pri la aglutina karaktero de 
la morfologia strukturo de Esperanto 
kaj difinas ĝian pozicion rilate aliajn 
lingvotipoin isituigante ĝin inter la 
aglutinaj kaj fleksiaj fandaj Lingvoj). En 
tiu ĉi vcrko li ankaŭ prezentas sian tre 
pensigan ideon pri la t n duonafiksoj en 
Esperanto kiel fanda fuzia elemento. kio 
sendube estas la plej interesa parto de tiu 
ĉi verko. 

En sia artikclo Pri la slavaj 
elementoj en Esperanto li montras ke 
la slavaj elemenoj estas pli ampleksaj ol 
oni kutime emas pensi IIi manifestiĝas 
je diversaj niveloj: grafisma kaj fonologia 
(grave), leksika (malpli grave), sintaKsa 
kaj semantika (tre funde), Slav-baltaj 
modeloj signife rekoneblas ankaŭ je iuj 
morfologiaj kaj morfosintaksaj solvoj en 
Esperanto; ek/emple en La konstruo de la 
sistcmo de la t.n. korelativoj kaj serio de 
aktivaj kaj pasivaj participoj. Samtiel, iuj 
vortfaraj atiKsoi kaj vortiaraj modeioj estas 
sendube slavdevenaj. kaj esence slavaj 
estas diversaj gravaj gramatikaj konceptoj 
(ekz. la verba aspekto) kiuj grave influas 


la ' lingvan spiriton” de Esperanto. En sia 
verko Zamenhof kai la htova lingvo li 
okupiĝas pri eventualaj litovaj influoj en la 
estiĝode Esperanto. kiu ja restas malferma 
kaj diskutata teino en esperantologio, 

Gravas mencii ke Brozoviĉ lernis 
la litovan pere de Esperanto, kaj poste li 
cslis La plej granda kroata aŭtoritato pri 
litovaj temoj. En siai du inlerlingvistikaj 
verkoj Brozovic analiza.s la rolon de du 
slavoj, Baudouin de Courtenav kaj juraj 
Krizaiiic La unuan oni povas konsideri 
pioniro de interling\istiko kiel hranĉo 
scienca. dum La dua estas unu el la unuaj 
praktikaj interlingvistoj inter slavoj 
(Brozoviĉ lokas lin inter Komenio kaj 
Lejbnico) kaj unu el la unuaj aŭtoroj de 
aposterioraj intcrlingvistikaj projektoj ien 
tiu ĉi kazo: interslava ling\o). 

La esperantologiaj kaj 
interlingvistikaj uiteresoj dc Dalibor 
Brozoviĉ ne estas io izolita sid kongruas 
kun Ia tuto de lia scienca verkaro, ene de 
kiu apartan lokon okupas lingvoplanado 
kaj lmgvopolitiko, kaj kongruas ankaŭ 
kun la tuto de lia mondkoncepto. En sia 
nacia kulturo li okupis eentran lokon 
kiel teoriisto de lingvoplanado kaj lingva 
olitiko. kaj same esence li kontribuis al 
i establiĝo de la plej juna siava lingvo. 
la makeaona. kiun ii sekvis kaj flegis 
ekde ĝia naskiĝo kiel lingvo. 

Li kredis ke ĉiu popolo. eĉ la plej 
eta kaj !a plej senpova. rajtas disponi pri 
propra lingvo. Seci li ankaŭ bone sciis kc 
nacioj kaj popoloj ne vivas en izolo, ili 
ankaŭ devas esti akceptitaj kiel plenrajtaj 
membroj de la intemacia komunumo de 
popoloi. kun siaj lingvaj rajtoj inkluzive. 
La sofa protektilo de tiuj raitoj kaj 
perspektivoj de malgrandaj popoloĵ estas 
la neŭtrala intemacia lingvo Esperanto - 
kaj tion li emfazis en sennombraj okazoj. 
Kaj kiam li diris ion tian. lia juĝo havis la 
pezon de fina aŭtoritatopri tiuj demandoj 
l i verkis kroatlingvajn artikolojn pri 
lingvopoŬtikaj temt>j kaj emfezis sian 
esperantistecon en ĉiuj oncialaj biografioj 
kaj prezentoj. 

Ni ĉiuj perdis multe. la kroata 
popolo kaj la esperantistoj. ne nur kroataj. 
Forpasis nia samideano, unu el la veraj kaj 
nemalhaveblaj. 

Lia personeco kaj vivverko estas 
gigantaj, li ja estis monumenta aperaĵo 
en la historio de la kroata popolo. Sed en 
niaj verdaj rondoj li estis ĉiam simpatia 
samideano, unu el egaluloj. Simpla kaj 
alirebla, varma kaj plene homa Dalja. Jes, 
ja... homo forpasis ... sed kia! 

Nikola Raŝiĉ 

CE LA ENTERIGO DE DALIBOR BROZOVIC 


Kara Dalja, kara amiko, 

Lingvoj kunligas homojn 
kvazaŭ ili estus fainilianoj personoj 
kiujn oni plej bone konas kaj komprenas. 
Neniu kapablis klarigi tion pli bone ol 
\i. kiu pri lingvoj ĉion sciis kaj kiu por 
lingvojn vivis. Kun vi mi estis Ugita per 
lingvo kiun ni mem elektis por estin ia: 
la internada lingvo Esperanto, la lingvo 
de la bonintenca homaro. La trista 
novaĵo pri via forpaso atingis multajn 
angulojn dc nia eta planedo kie \ivas 
la samideana gefrataro esperantista. 
La sola konsolo nia estas ke vi foriris 
al tiuj spacoj kien iras ĉio kio porĉiame 
daŭros. Tial mi volas saluti vin en tiu 
ĉi adiaŭa okazo nome de la kroataj 
esperantistoj sed ankau je la nomo de 
la esperantistaro tutmonda, nome de la 
lingva komunumo kaj movado al kiu vi 
tiel fervore apartenis. 

La ideo de Esperanto ne 
celas ke la homoj uzu tiun lingvon en 
ĉiuj okazoj sed nur kiel helprimedon 
interkomprenan. En aliaj okazoj ĉiuj 
homoj ja uzu propran dialekton aŭ sian 
nacian lingvon. Esperanto estas imagita 
kiel lingvo kiu protektas la lingajn 
rajtojn de ĉiuj. do eĉ de la plej etaj 
popoloj. Vian tutati vivon vi dediĉis al tiu 
ideo, luktante unuflanke por la lingva 
memstareco de via propra popolo, kaj 
aliflanke, estante esperantisto, ke tiu 
rajto validu por ĉiuj etnoj de la mondo. 

Neniu povis tiel lerte kiel vi 
montri ke tiuj du rajtoj ne ekskludas 
unu la alian sed ke ili komplementas, ke 
temas pri unii nura principo ĝenerale 
homara. Kaj neniu kapablis ekspliki 
tiom bele. ke Esperanto ne estas nure 
lingvo sed esence la vivsinteno: sinteno 
de homo honesta kaj korekta. pura kaj 
justa antaŭ sia propra popolo kaj antaŭ 
ĉiuj aliaj. Ĉar Esperanto ja estas lingv ’0 
de tiaj justaj kaj rektaj homoj: granda 
lingvo por malgrandaj nacioj. 

En unu el viaj poemoj originale 
verkitaj en Esperanto mi trovis ankaŭ la 
sekvajn versojn: ĵa ĉiuj vojoj estas tute 
bonaj, nur se honeste per ili vi iros”. 
La vojo kiun vi elektis estis malfacila 
kaj sendanka. Estis tio vojo de izolita 
kaj atakata defendanto de via Iingvo 
kroata. kaj krome de eĉ pli izolita kaj eĉ 
pli atakata pledanto por lingva justo kaj 
ĝusto en la intemaciaj rilatoj. Sed \ i ne 
povis fari alimaniere. 



Dalibor Brozoviĉ kun estraranoj de 
KEL Vjekoslav Morankiĉ kaj 
Boris Di Costcmzo en 2003 


Vi alprenis la ĝeneralhoman 
etikan valoron kiel sdencan postulon 
kaj inverse: la sciencaj faktoj ĉe vi 
havis - ja tipe Brozoviĉeske - ankaŭ 
sian etikan dimension. Mi kredas je 
tio kion mi faras, mi faras kion mi 
kredas. Brozoviĉ ne estus tia lingvisto 
se li ne estis esperantisto. Ankaŭ por 
sia propra lingvo li ne estus batalinta 
tiom konvinkite kaj senŝancele se li ne 
estus kredinta ke tio estas samtempe 
la ĝenerala homa rajto kiu apartenas 
al ĉiuj, kaj sekve ankaŭ al lia propra 
senrajtigita popolo. 


Tion ni lernis de vi kaj ni plu 
persistos je tio kion ni ĉiam kune kredis: 
ne por la lingvo Esperanto en si mem, 
sed por la bono de la propra popolo 
kaj de la homaro entute. Pro tio hodiaŭ 
funebras ne nur la kroatoj sed ankaŭ 
homoj en Brazilo, Japanio, Sud-Afriko 
kaj Aŭstralio. Ili eble ne multnombras 
sed ja ili ĉiuj estas brilaj homoj 
puranimaj, kun sia koro je la ĝusta loko. 
Kaj ĉiuj estas trafitaj per via forpaso. 

Ni esperantistoj ankaŭ enorme 
ŝuldas al \i. Tio kion vi semis kaj plantis 
per via laboro en la kampode Esperanto, 
kreskas kaj liveras fruktojn, de viaj 
poeziajoj kaj tradukoj ĝis la studoj pri 
tipologio de Esperanto. Tio porĉiame 
apartenos al la Esperanto-kulturo, kaj la 
atingaĵoj de kulturo estas nedetrueblaj. 
Viajn kontribuojn ni zorge konservos 
kaj viajn ideojn ni pluflegos. La novaj 
generacioj de esperantistoj povos iam 
diri: estis foje iu Dalja, jen li ankoraŭ nin 
akompanas kaj tiel daŭre kun ni pluas. 
Li pasis kiel spuro de kometo, ja ĉiukaze 
spuro hela kaj pura kian postlasas tiuj 
kiuj rekte iras. 

Flugu nun, kara samideano, 
per flugiloj de facila vento ... Flugu al la 
sankta hannonio. Nia diligenta kolegaro 
en laboro paca ne laciĝos, ĝis la bela 
sonĝo de 1‘ homaro por eterna ben' 
efektiviĝos. 

Poreterne amike, 

Nikola Raŝiĉ, Rotterdam 
Nome de esperantistoj kroataj 
kaj tutmondaj 



Dalibor Brozoviĉ kun sia edzino Nevenka en la hejmo de Spomenka Ŝtimec, 
akompanata de Ankica Jagnjiĉ kaj ŝiafilo Devis Tiŝljar 

OMAĜLIBRO AL BROZOVIĈ EL ZADAR 

ZADARSKI FILOLOŜKI DANI / LA FILOLOG^A^ eM(?ARs kie , 

en Esperanto "La infanoj 


StmiCiiisi* ui Owq imo*’»' mmi i iii4iJ|t*im 

Zadarski filoloŝki dam II. 

ZBORMK IUDO\A 


hiv/Dt.o-1 nuttv-« nn«b*N 
Zt«-v MHMto iuniiu Dt' v*. fvirtn» 



Postmorte, en julio. el 
Zadar, kiun Brozoviĉ konsideris 
sia hejmurbo, al nia adreso 
alvenis iibrego titolita Zadarski 
liloloŝki dani / La filologiaj 
tagoj de Zadar. Ducent paĝoj el 
kvincent de la volumo enhavanta 
la prelegojn de la simpozio estas 


dediĉitaj al Scienca laboro de 
Dalibor Brozoviĉ, okaze de lia 
80-jariĝo. 

La volumo enhavas la 
jenajn kontribuojn: 

Dalibor Brozoviĉ - 
profesoro kaj sciencisto (aŭtoro 
Josip Lisac) 

- La paleoslavaj temoj 
(aŭtoro Stjepan Damjaniĉ) 

Scienca alrigardo 
de Dalibor Brozoviĉ al la 
montenegra lingvo (aŭtoro 
Vojislav P. Nikĉeviĉ) 

La montenegra 
subvariaĵo de la serba lingvo 
interpretata de Dalibor 
Brozoviĉ (aŭtoro Adnan Ĉirgiĉ) 

Brozoviĉ pii ia kajkava 
dialekto (aŭtoroj Mijo Lonĉariĉ 
kaj Anita Celiniĉ) 

- La batalo de Brozoviĉ 
or normigo kaj agnosko de la 
roata lingvo (aŭtoro Stjepan 

Babiĉ) 

- Jat kiel ortografia, 
elparola kaj didaktika demando 
kaj kontribuo de Brozoviĉ en 
ties solvado (aŭtoro Mile Mamiĉ) 


Ĉu dentaloj estas 
perdataj antaŭ afrikatoj / 
Diskutopri malnova ortografia 
problemo (aŭtoroj Anita Runjiĉ 
- Stoilova kaj Marijana Tomeliĉ 
Ĝurlin) 

- Kroata literaturlingva 
historio en la verko de 
akademiano Dalibor Brozoviĉ 
(aŭtoro Sanja Holjevac) 

- Dalibor Brozoviĉ - 
lingva konsilanto (aŭtoro Ilija 
Protuder.) 

- Lingvisto kun aparta 
misio: Daltbor Brozoviĉ kiel 
interlingvisto, esperantologo 
kaj esperantisto (aŭtoro Nikola 
Raŝiĉ) 

- Dalibor Brozoviĉ kiel 
literaturkritikisto (aŭtoro Ivan 
Boŝkoviĉ) 

La ĉi-volume publikigita 
Bibliografio de esperantologiaj kaj 
interlingvistikaj verkoj de Dalibor 
Brozoviĉ lige al la artikolo de Raŝiĉ 
ampleksas 4 paĝojn kaj havas 
duonpaĝan Esperantan resumon. 
La artikolo de Raŝiĉ okupas paĝojn 
469- 520. 

BIOGRAFIO 

D-RO DALIBOR BROZOVIĈ 


DE PROF. 

Naskiĝis la 28-an de julio en 
1927 en Sarajevo. Post la lingvostudoj 
ĉe la Universitato Zagreb (la kroata 
lingvo kaj jugoslaviaj literaturoj, itala 
lingvo kaj literaturo) doktoriĝis pri 
filologia scienco en Zagreb en 1957 
kun pridialektologia temo. Lektoris 
ĉe Filozofia fakutlato en Ljubljana 
(1953-1956), universitata profesoro ĉe 
Filozofia Fakultato en Zadar (1956- 
1990). Kiel lingvisto li okupiĝis pri 
genetika lingvistiko, kroata kaj slava 
fonologioj, precipe akcentologio, 
interlingvistiko, lingvistika tipologio, 
teorio de normlingvoj k.a. Ekde 1975 


membro de Kroatia Akademio 
de Sciencoj kaj Arto j (ĝis 1991 ĝi 
nomiĝis Jugoslavia Akademio 
de Sciencoj kaj Artoj ), ekde 1986 
membro de Makedonia Akademio 
de Sciencoj kaj Artoj, ekde 1989 
membro de Academia Europaea, 
Londono. Membro de la redakcioj 
de Ĝeneralslava lingvistika atlaso 
(Moskvo, ekde 1964) kaj Eŭropa 
lingvistika atlaso (Florenco- 
Moskvo, ekde 1983). Gastprofesoro ĉe 
University of Michigen, Ann Arbor 
en 1969 kaj Universitato Regensburg 
(Bavario) en 1971. Vicprezidanto de la 


partio Kroata Demokrata Unuiĝo ekde 
ties fondiĝo en 1989. Vicprezidento de 
Respubliko Kroatio en 1990. Ekde 1991 
direktoro de Leksikografia Instituto 
”Miroslav Krleza "en Zagreb * 
Esperantistiĝis en 1946, verkis 
porokaze Esperantan poezion, 
tradukis poezion el la kroata kaj 
makedona lingvoj en Esperanton. 
Membro de Honora patrona kimitato 
de UEA. Prezidanto de Kroata 
Esperanto-Ligo ekde 1992. 

* Brozoviĉ direktoris en Leksikografia 
instituto 'Miroslav Krleza" ĝis 2000. 


ADIAŬ AL IAMA KURSANO BROZOVIĈ 


Estas grandparte mia 
kulpo ke Dalibor Brozoviĉ fariĝis 
esprantisto. Li aperis en mia elementa 
esperanto-kurso en oktobro 1950. 
Tio estis mia dua esperanto-kurso 
kaj mi ne havis multe da instrua 
kaj lingvistika spertoj. Dume, tiu 
estonta lingvisto direktis al mi tiajn 
lingvistikajn demandojn, novajn 
kaj neatenditajn en mia komenca 
isntruista kaj prilingva okupo. Ĉar 
kursgvidanto, ne estis al mi permesite 
malĝuste aŭ fuŝe respondi, kaj iel 
en mia kapo devis formiĝi ĝusta 
respondo. Simple li instigis min fosi 
en mia racio, kaj do el ie ĉiam mirakle 
aperis la ĝusta respondo. Nun mi 
demandas min, ĉu mi instruis lin aŭ li 
min. 

Ĉiam post la fino de la 
leciono ni revenadis kune hejmen 
tra Martiĉeva strato: Dalibor 
Brozoviĉ, Berislav Brajan, Lidija 
kaj mi. Tiutempe ni kutimis apliki 
esprantajn karesnomojn. Do, ili estis 
Boĉjo, Beĉjo kaj Linjo, la plej karaj 
kursanoj el mia dua elementa kurso. 
Mi menciu ke tiam miaj kursoj daŭris 
kvar monatojn, dufoje semajne. En 
la kursoj mi neniam uzis la kroatan 
lingvon. Fine de la kurso mi donacis 
al li "Streĉitan kordon" de Kaloĉaj. 
Poste li diris, ke ĝuste la poezio de 
Kaloĉaj lin konvinkis pri la eblecoj 
kaj la potenco de la Zamenhofa ideo. 
Rezulte de tio ekestis lia poemo 
''Karnevale" aperinta en "Reehoj", 


jugoslavia poemaro eldonita de 
Stafeto en 1961. 

Ĉar Dalibor Brozoviĉ estis 
ankaŭ numismatikisto kaj kolektis 
ankaŭ esperantajn instignojn, mi ĉiam 
konservis por li la kongresinsignojn. 
Komence tio ne estis paperaj nomŝildoj, 
sed metalaj kongresinsignoj, ĉiam 
arte prilaboritaj. Mi memoras ke iam 
tiucele li venis al mi hejmen ĝuste en 
la momento kiam mia patrino estis jus 
mortinta duonhoron antaŭe. 

Niaj kontaktoj poste estis 
nur okazaj, sed ĉiam memorindaj. 
Restis tamen ia firma fadeno 
neŝirebla liganta nin, kia ofte okazas 


inter sampensuloj. Neimitinda kaj 
multsignifa estas por tio la nocio 
samideano. 

Kiam li aŭdis pri miaj 
eldonotaj vortaroj, li mem proponis 
verki akompanan tekston, kvankam 
li jam estis tre malsana kaj eĉ paroli 
estis por li problemo. Ĉu eble la teksto 
en mia vortaro estis lia lasta prilingva 
kotnribuo? 

Nun li mankas al mi, same 
kiel al la gvidantaro de KEL. Estas 
nekredeble kian mankosenton oni 
povas sperti pri iu kiun oni ne tre ofte 
kontaktis. 

Lucija Borĉiĉ 



Dalibor Brozoviĉ ce la Unua kongreso de kroataj esperantistoj en 1997 . De 
maldekstre: Vida Jerman, Dalibor Brozoviĉ, Judita Rey Hudeĉek, JanezJug 

kaj Nikola Raŝiĉ 

OMAĜE AL GRANDA KROATA LINGVISTO 


En la jaro 2007 la Universitato de 
Zadar omaĝis al sia iama profesoro okaze 
de lia 80-jariĝo per scienca simpozio. 
Akademiano Dalibor Brozovic estas 
prezidanto de Kroata Esperanto-Ligo ekde 
1992, naskiĝis en Sarajevo en 1927 kaj 
esperantistiĝis en 1950. 

Nikola Raŝiĉ , kroat-nederlan- 
da iingvisto, estis invitita de ia 
organizinto prof. ĵosip Lisac kontribui 
al la simpozio per aparta temo. celanta 
prezenti la agadon de Dalibor Brozoviĉ 
sur la kampoj esperantologia kaj 
inter]ing\i$tlka. Nepovinte inem ĉeesti 
kaj prezenti la temon. Nikola Raŝiĉ verkis 
ampleksan kontribuaĵon pri la temo, kun 
esperantlingva resumo La kroadingva 
verko de Raŝiĉ en la festlibro portas la 
titolon Lingiisto kun aparta tnisio - 
Dalibor Brozoviĉ kiel interlingvisto , 
esperantologo kaj esperantisto. 
Brozoviĉ akiris inter-nacian renomon kiel 
slavisto kaj aperigis centojn da sciencaj 
verkoj kaj plurajn gravajn librojn pri 
fonologio. tipologio, dialektologio. Iing\a 
geogrario kaj teritorio de normlingvoj. 

Lia plej grava kontribuo tamen 
estas en la kampo de lingvoplanado kaj 
lingvopolitiko, precipe en la sudslava 
kaj balkana lingva medio. Li estas IA 
ĉefa figuro de kroata lingvoplanado kaj 
protagonisto de plurjardeka batalo pnr 
la defendo de kroata lingva aŭtonomlo 
ene de la serbo-kroata liugva komplekso 
cetere lingva sistemo ene de kiu evoluis du 
variantoj de nonnlingvo: kroata kaj serba, 
kun montenegra kaj bosna kiel transiraj 
variajoj. Brozoviĉ estas specialisto ĝuste 
pri tu temo en sociolingvistiko: lingvoj kun 
plurcentra normigo. 

Li verkis kaj publikigis en multaj 
lingvoj, ankaŭ en Esperanto En Esperanto 
ti verkis originalan poezion kaj tradtikojn 
sed li plej famas pro siaj lingvistikaj studoj, 
interalie pri litovaj intluoj en Esperanto 
pri slavaj elementoj en Esperanto kaj - 
eble la plej konata kaj influa pri la pozicio 
de Esperanto en lingva tipologio. Li ankaŭ 
verkis pri interling\istiko ĝenerale. ekz 
pri la unua interslava ling\isto kaj unu 
el la unuaj aposterioraj linff\'oplanantoj. 
kroato Juraj Ktizaniĉ Ruslingve aperis 
tre grava studo de Brozoviĉ pri Jan 
Baudouin de Courtenay pioniro de 
interlingvistiko. Ĉio-ĉi certigis al Brozoviĉ 
brman kaj gravan lokon en esperantoiogio 
kaj interling\ istiko. 

Liaj sciencaj verkoj tiukampe 
ne multnombre sed ja esence gravas 
Indus traduki liajn ne-Esperantling\ajn 
verkojn (kroat- kaj ruslingvajn) kaj aperigi 
ilin en unu volumo, kaj eble eĉ prepari 
kroatlingvan volumon interl i ng\ i stikan. 
konsiderante ke lia interlingvistika laboro 
metas lian tutan lingvistikaaon en apartan 
perspektivon. 

La gvidmotivo de ampleksa 
studo de Raŝiĉ estas la ideo ke Brozoviĉ 
ne estus tia slavisto kaj kroatisto se li ne 
estintus esperantisto. Esperanto formis la 
bazajn konturojn de tiu ĉi granda figuro 
de moderna lingvistiko. La studo de 


Raŝic estas en tiu senco kompleta kaj 
plenigas la tnankon de kono pri tiu aspekto 
de faka agado de Dalibor Brozoviĉ por la 
kroata lingvistika publiko. Konsiderante 
ke temas pri unu el la plej grandaj figuroj 
de kroata lingvistiko entute tre gravas 
ke lia esperantologia verkaro ne estu 
preteratentita. 

RESUMO DE FESTLIBRA ARTIKOLO 

Lingvisto kun aparta misio: 

Dalibor Brozoviĉ kiel interlingvisto, 
esperantologo kaj esperantisto 

En tiu ĉi laboraĵo oni celas 
prezenti la agadon kaj kontribuon 
de Dalibor Brozovic sur la kampo de 
interlingvistiko kaj esperantologio. 
Esperanfologie plej gravas liaj meritoj pri 
la poziciode Esperantoen lingva tipolpgio. 
En sia verko Pozicio de Esperanto 
en lingva tipologio Bro/.ovic ekzakte 
kaj senambigue konfirmas la tezon pri 
la aglutina karaktero de la morfologia 
stRikturo de Esperanto kaj difinas ĝian 
pozicion rilatealiajn lingvotipojn (situante 
ĝin inter la agfutinajn kaj fleksiajn 
fandajn lingvojn). En tiu ĉi verko li ankaŭ 
prezentas sian intelekte tre stimulan 
ideon pri la t.n. duonafiksoj en Esperanto. 
En sia artikolo Pri la slavaj elementoj 
en Esperanto li konvinke montras ke la 
slavaj elementoj estas pli ampleksaj ol 
oni kutime emas pensi. Ili manifestiĝas 
je diversaj niveloj: grafisma kaj fonologia 
gravi ka (malpli gra\ - dntai 

kaj semantika (tre funde). Slavbaltaj 
mndeloj signife rekoneblas ankaŭ ĉe iuj 
morfologiaj kaj morfosintaksaj solvoj 
en Esperanto, ekzemple je konstruo de 
sistemo de t.n. korelativoj kaj serio de 


sendube slavdevenaj kaj esence slavaj 
estas diversaj gravaj ĝramatikaj konceptoj 
lekz. la verba aspekto) kiuj grave inttuas 
la 'lingvan spiriton' de Esperanto. En sia 
verko Zatnenhof kaj la litova litigvo 
li okupiĝas nri eventualaj litovaj inlTuoj 
en estiĝo cfe Esperanto. kio ja restas 
malferma kaj kontroversa temo en 
esperantologio, En siaj du interlingvistikaj 
verkoj Brozoviĉ analizas la rolon de du 
slavoj. Jan Baudouin de Courtenay 
kaj Juraj Krizaniĉ La unuan oni povas 
konsideri fondinto de interlingvistiko kiel 
scienca disciplino, dum la dua estas unu el 
la unuaj praktikaj interling\istoj (Brozoviĉ 
lokas lin inter Comenius kaj Leibniz) kaj 
unu el la unuaj aŭtoroj de aposterioraj 
interlingvistikaj projektoj en tiu ĉi kazo: 
interslava lingvo;. Oni koncize prezentas 
ankaŭ aliajn verkojn de Brozoviĉ pri la 
interlingvistika teorio ĝenerale kaj pri la 
lingva politiko en intemaciaj rilatoj. Fine. 
oni atentigas pri la agado de Brozovic 
kiel esperantisto. Estas malpli konate ke 
Brozoviĉ en Esperanto rolas ankaŭ kiel 
originala poeto kaj tradukanto de poeziajoj 
el la kroata kaj makedona lingvoj. Tn 
siajn verkojn pri la makedonaj temoj 
Brozoviĉ verkis onginale en Esperanto. 
En tiu c i artikolo ni volas montri ke la 
esperantologiaj kaj interlingvistikaj 
interesoj de Dalibor Brozovic ne estas io 
izolita sed ke ilt kongruas kun la tuto de 
lia scienca opuso ene de kiu apaitan lokon 
okupas lingvoplanado kaj lingvopolitiko, 
sed ankaŭ en la tuton de lia mondkoncepto. 

Nikola Raŝiĉ 

D-ro Detlev Blanke por 
Informilo por interlingvistoj 
n-ro 2/2009 


aktivaj kai pasivaj participoj Same iuj 
vortfaraj afiksoj kaj vortfaraj modeloj estas 



Vida Jerman kun Dalibor Brozoviĉ en Slovenski dom en 1996 

KROATAJ ESPERANTISTOJ PARTOPRENIS 
EN LA JENAJ EVENTOJ DE LA 
JUBILEA ZAMENHOF-JARO 2009 


Aprilo 

• Drama grupo de Studenta Esperanto-Klubo 
fondita en 2009atingis sian 50-jaran jubileon. Nekredebla 
jubileo por studenta organizajo! La teatra grupo estas je unu 
jaro pli juna ol la klubo en kies sino ĝi agasl 

Sur la spuro estas la titolo de la ĉi-jara premiero. 
prezentita unue kroatlingve la 3-an de aprilo 2008 kadre de 
ta aranĝo SKAZ. Renkontiĝo de teatraj amatoroj de Zagrebo 
La teatraĵon aŭtoris kaj reĝisoris Vanja Radovanovic. Aktoris 
Vanja Radovanoviĉ , Dag Treer\ Sanja Damjaniĉ kaj Ivan 
Miŝe. La teatrajo gajnis bonajn recenzojn de la feka jurio 



Drama grupo de SEK el Zagrebo 


/ Esperantistinoj Marija Kapelac el Bjelovar kaj 
Dunja Ŝverko el Krizevci organizis en sia Ekonomika kaj 
Buroteknika Mezlemejo Bielovar prelegon nri Esperanto 
kadre de la Tagojde libera kleriĝo de la b ĝis la 8a de aprilo 
2009. Prelegis S. Stimec, Dun ja Sverko kaj Marija Kapelac 



Marija Kapelac kaj Dunja Ŝverko 


• Sekoguchi Takeshi en Japanio eldonis la duan 
japanan eldonon de Rakontojsub la lito de osijeka verkistino 
Antoaneta Klobuĉar Lijapanigis la verkon per Esperanto- 
traduko de Davor Klobuĉar I ,a verko estas represita je pliaj 
70 ekz. 


• Etel Zavadlav el Esperanto-Societo Split 

kreadis kadre de ateliero pri beletra kreivo en Ĉaŭdefono 
en Svislando de la 13a ĝis la 17a de aprilo en la rondo de 
verkistinoj. 

• Esperanto-Societo 'Bude Borjan" havis la 15an 
de aprilo sian Jarkunvenon. 

• Kroata Esperanto-Ligo ekuzis sian ejon en 
Velika Gorica, aĉetitan en 1985. 

• Brazila esperantisto Pekim Vaz mendis ĉe Brazila 
Poŝto plurajn ornammarkojn honore al originala Esperanto- 
literaturo interalie al la verko Kroata Milita Noktlibro de 

Spomenka Ŝtimec 

Majo 

• IFEF- centjara! - Kvin membroj de Kroata 
Femojista Esperanta Asocio gastis en Tiiesto inter la 23a 
kaj 30ade majo 2009, kic la Intemacia Fervojista Esperanto- 
Federacio festis sian centjariĝon per la 61a IFEF-Kongreso. 


Ifef-fcongreeo : 



nujo ZOOl-Trii*Vo, ttaVio 


Koran gratulon al la jubileanta centjarulo! 

• 'Pokalo Kostrena"2009 - la 8a kroata konkurso 
pii scio de Esperanto por lemantojel elementaj kajmezaj 
lemejoj okazis interla 22- a kaj 24a de majo en Skolta restadejo 
"Esperanto Domo" en Kostrena. La konkurson partoprenis 
23 Lnfanoj el 10 kroataj lernejoj. 8 elementaj lernejoj: el 
Zagreb Mladost", 'Rapska ", Retkovec", 'Petar Zrinski", 
Tnisko" el Matulji "A. Mohoroviĉiĉ" kaj el Karlovac , 
"Dragojla Jameviĉ" kaj 'Banija ", kaj 2 mezaj lemejoj: II. 
ekonomska ŝkola Zagreb kaj Gimnazija Karlovac. La 
gelernantojn akompanis instniistoj prof. Marija Jerkovic 
prol Judita Rey Hudeĉek kaj Sanja Damjaniĉ Per skriba 
ekzameno la partoprenantoj konkursis en tri kategorioj: A 
ikomencantoj), B (supera nivelo) kaj C (eseoj, laŭ tasldgitaj 
temoj). Rezultoj de la konkurso estas: En kategorio A": L 
Anamarija Haramina EL Mladost. Zagreb. Marija Gegiĉ. 
El. Retkovec . Zagreb 3. Dora Kosijer Goriĉki EL Petar 
Zrinski, Zagreb. En kategorio B L Dorotea Martinec , EL 
"Mladost'. Zagreb 2. kaj 3. ne aljuĝitaj. En kategorio "C: L 
Nikolina Gegiĉ EL "Retkovec" Zagreb 2. Tena Kuzmanoviĉ , 
EL Retkovec Zagreb. Per "Pokalo Kostrena 2009 estas 
premiita Elementa lemejo "Mladost" Zagreb, kiel la plej 
oona lernejo. La plej sukcesaj lernantoj estis premiitaj per 


cS 


Tempo 2/2009 









tempo - gazeto de kel __ 



Partoprenantoj de 'Pokalo Kostrena"2009 


en la arboj' de verkistino Gudrun Pausewang. Ekskurso g\idis 
al groto Vrelo en Fuzine. kaj etnografia ekspozicio en Liĉ. 
Paralele al la konkurso kaj ekskurso okazis jara rekontiĝo 

de Unuiĝo de Pt elegantoj de Esperanto (UPE). Detaloj ĉe 
Esperanto-Societo Rijeka: ininv.esperanto-rijeka.hr. 

• Esperanto-Societo Liberiga Stelo Osijek 

jarkunvenis la 25an de majo. En la fokuso ae la programo de la 
societo estas granda festo la 17an de oktobro 2009 al kiu ni 
ĉiuj estas invitataj. Per la festo Osijek omaĝas al Osijekaninoj . 
al la unuaj parolantoj de Esperanto en la Suda Eŭropo. kiuj 
ekagis antaŭ 120 jaroj. Bv. vidi la detalojn de la programo 
dorsllanke de Tempo ! 

• Festo de meteorito en Hraŝĉina - La 30an de majo 
2009 Kroata Esperanto-Ligo gastigis en Hraŝcina kroatajn 
verkistinojn Sanja Lovrenĉiĉ kaj Zvjezdana Jembrih. Al 
aktivecoj en Zagorje jestos dediĉita la venonta numero de 
Tempo financata per Zupanija Krapinsko-zagorska 

• En la 8a Eŭropa Esperanto-Kongreso gastigita 
de Esperanto-Urbo Herzberg partoprenis Zlatko Tiŝljar 
Zlata Naniĉ kaj Josip Pleadin Aldone al la impona El - 
kongreso. Herzberg ricevos Zamenhof-monumenton por 
Zamenhof-tago 2009. 

• Rijeka per la rakontoj estas volumo da rakontoj 
teme ligita al Rijeka. kompilita de esperantistino Danijela 
Baĉiĉ-Karkoviĉ. En ĝi troviĝas rakontoj en la lingvoj kroata. 
itala. hungara kaj Esperanto. Esperanton reprezentas rakonto 
de S. Ŝtimec "La lasta batalo cle la moretto La dika volumo 
havis publikan prezenton en Urbodomo de Rijeka la 28an 
de majo 2009. 

• En Rejkjaviko aperis islanda traduko de verko 

Kroata Milita Noktlibro de S. Ŝtimec Islandigis ĝin 
SigurdurH. Petursson kaj eldonis Bokautgafan Merkjalek 

Junio 

• La 19an de junio mortis prezidanto de KEL 
akademiano Dalibor Brozoviĉ. Ni ĉeestis la funebran 
ceremonion en la zagreba tombejo Mirogoj la 23an de junio. 
La adiaŭa parolado de Nikola Rasiĉ legita de Vida Jertnan. 

• La ejo en Vodnikova 9 ricevis centran hejtadon! 

Multa laboro, granda investo, bela rezulto kaj inda plivalorigo 
de la ejo! 

• La 25an de junio kunsidis en Zagreb Komisiono 
pri Subvencio Kalendulo kaj atribuis financajn subvenciojn 


kiujn prizorgis la trian jaron Neven Kovaĉiĉ. La komisiono 
konsistis el Judita Rey Hudeĉek , Dag Treer kaj Neven 
Kovaĉiĉ. La Komisiono decidis pri 4 prcmioj: I. Al Unuiĝo de 
prelegantoj de Esperanto 250 eŭrojn por kovro de kostoj 
de libroj disdonitaj dum Pokalo Kostrena. 2. Al Krunoslav 
Puŝkar la subvencio en valoro de 250 eŭroi por partoprcno 
en la 65a IJK en Liberec en Ĉehio, 3. Al Aleksanaar Kocian 
la subvencio en valoro de 250 eŭroj por traduko de romano 
Sklavoj de Dio de Esperanto al la kroata, 4. Al Josip Pleadin 
la subvendo en la valoro de 250 eŭroj por realigo de la 
projekto Dokumenta Esperanto-Centro La subvendoj 
estos distribuataj en Osijek la 17an de oktobro. 



Spomenka Ŝtimec en NASK 2009 


• Spomenka Ŝtimec de la 29a de junio ĝis la 17a de 
julio instruis pri Esperantaj literaturaj tradukoj de islamaj 
popoloj. Temis pri trisemajna progresiga kurso kadre de 
Nord-Amerika Somei'a Kursaro en Usono en UCSD. 
Kalifomia Universitato de San Diego en la fama La Jolla 
La kursaro konata kiel NASK festis sian 40-jariĝon en 2009. 
Trideko da kursanoj el Usono, Afriko kaj Eŭropo abunde 
kleriĝis pri diversaj aspektoj de Esperanto. Esperantic 
Studies Foundadon la plej fama Movada fondaĵo kiu finance 
ebligis multajn klerigajn projektojn festis kadre de la Kursaro 
sian 40-jaran ekziston per simpozio. 

• Josip Pleadin eldonisto kaj redaktoro de Zagreba 
Esperantisto. invitis al festo Picokijaaa en Durdevac la 27an 
de junio. Membroj de Unuiĝo de Zagrebaj Esperantistoj 
ĝuis sian jaran renkontiĝon. Partoprenis 18 esperantistaj 
gastoj, kiuj havis la okazon interalie viziti Dokumentan 
Esperanto-Centron en Durdevac , posedatan de Josip 
Pleadin. 



Vizidntoj de "Picokijada" en Durdevac 

Julio 



Partoprenintoj de la ĉijara blindula kongreso 


Zamenhof desegnita de Tihomir Lovriĉ por honori la 
150-anjubileon (1859-2009) 



• Gmpo de 9 gelernantoĵ el 6 zagrebaj lemejoj gvudftaj 

de Gordana KovaĈ-Bluha kaj Renata Brkanac partoprenis 
en Intemacia Kongreso de Blindaj Esperantistoj en 
Mu$zyina en Pollanao de la 17a ĝis la 24a dejulio per financa 
helpo de Urba oficejo por kleiigo kulturo kaj sporto de 
Zagi m eb kaj Ministeno pri scienco. klerigo kaj sporto. 
Lemantoj: Tena Kuzmanoviĉ , fslikolina Gegiĉ. Marija 
Gegiĉ f Dora Kosijer Goriĉki, Dora Bluha , Valentina 
Hudika, Marija Kljuĉariĉ, Emesto Rey Hudeĉek. 



Marija Jerkoviĉ prelegas en la ILEI-konferenco 
en Krakovo 


• En Krakovo kadre de konferenco de Intemacia 
Ligo de Esperantaj Instndstoj pluraj kroataj esperantistoj 
kontribuis kaj Josip Pleadin memDris en LKK. Al la programo 
kontribuis Marija Jerkoviĉ, Mirjana Zezelj kaj Zlata Naniĉ 
(17a ĝis la 25a de julio). La asocio ricevis novan estraron. 
prezidas ĝin Stefan McGill (Hungario). vicprezidas Duncan 
Charters iLTsono). 

• La 65-a IJK - Intemacia Junulara Kongreso en 
Liberec (Ceĥio) altiris 343 personojn al gaja junulara etoso. 
Kroalio estis unu el 41 lanaoj-partoprenmtoj. Tina Tiŝljar 
laboris kadre de Loka Kongresa Komitato. Partoprenis krome 
pluraj kroataj junaj esperantistoj: Tomislav Divjak , Maja 
Valentiĉ. Danijeta Drakula , Bojan Tiŝljar kaj Sanja 
Damjaniĉ 


• La 26-an dejulio 2009 Bjalistoko malfermis siain 
pordojn al esperantistoj el la mondo por la 94a Universata 
Kongreso de Esperanto . (La dato niem omaĝas al la apero de 
la unua lernolibro de Esperanto en 1887.) La kongreso nonoris 
la 150-jaran jubileon de naskiĝo de Lazaro Ludoviko 
Zamenhof Neniam en sia historio UK estis tiom kulturplena, 
riĉa je teatrajoj. koncertoj, artaj programoj. Elstaris brila 
surscenigo de teatrajo Domo sur la landlimo de Slavomir 
Mrozek per Bjalistoka Dramteatro kaj pupteatrajo Fasado 
de Bjalistoka Pupteatro Senriproĉa literatura programo de 
Akademio Literatura de Esperanto gvidita de vicprezidanto 
Tomasz Climielik Agrabla kaj multilanka kontribuo de 
Georgo Handdik aktoro, kantisto, eldonisto. Inter teatraj 
premieroj eistaris ankaŭ zagrcba iniciato: Saŝa Pilipoviĉ 
el Serbio kun sia teatro Shelter surscenigis Postnikov de 
Mikaelo Rronstefn Bronŝtejn mem sukcese dramigis sian 
romanon. Revuo Speguh premiis du kroatajn aŭtoroj nLucija 
Borĉiĉ kaj Spomenka Ŝtimec per Pi^emio Spegulo 2009 . 
Muhegaj novaj libroj prezentitaj. inter ili La jumaleto de 
Joĉjo Tempesto eldonita de Edistudio kadre de EU-projekto 
de KEL Ties bengalan tradukon ni atendasen decembro 2009. 
Partoprenintoj venis el 62 landoj. Malmultnombris membroj 
de KEL: Viŝnja Brankoviĉ , Zlata Naniĉ, Spomenka Ŝtimec. 
Dankon al voloj por la kongreso unika! Ni hejmis en julio 
en Bjalistoko! 



Saŝa Pilipoviĉ (dekstre) festis post la tetraĵo 'Postnikov 
Sur la foto apud aŭtoro Mikaelo Bronŝtejn 
kaj Ljubica Gasparoviĉ . 

Aŭgusto 

* En la jaro 2009, MIRO estis Mojosa. Mojosis la 
urbeto Ĉakovec kun siaj urbaj festoj. Mojose alvenis 30 mojos- 
festemaj partoprenantoj kaj unu hundo el 11 landoj. Dum ses 
tagoj, inter la 2a kaj 8a de aŭgusto, oni muzikumis, ekskursis, 
lagumis, provadis remi. festetis. dancegis kaj karaokeis. Ĉiuj 
bonege amuziĝis (eĉ la organizantoj) kaj kelkaj tre bedaŭris 
ke sekvontjare ni lalmenaŭ ĝis nun) KEJA ne planas organizi 
la renkontiĝon, KEJA feliĉis ĉar ni havis ankaŭ novain 
partoprenantojn el Kroatio. Se iu interesiĝas pii la organizado 
de la 12a MIRO. ni volonte helpas. Kontaktu nin tra nia 
retpaĝaro umm. keja.hr 



Partoprenintoj de MIRO en Ĉakovec 


• Sreĉko Raduloviĉ. prezidanto de Esperanto- 
Societo Sisak lanĉis La unuan Esperantan hoatadon sur 
la rivero Kupa. Ĉi-jare nur du boatoj. ornamitaj per Esperanta 
banderolo. tri tagojn veturis de Karlovac al Sisak por solene 
alveni la 5-an de aŭgusto,je la Tago depatimja danko . kie 
pluraj esperantistoj atendis la boaton Laj kunfestis. La dua 
boatado sur la rivero Kupo estas planata por 2010. 



Boatistoj kaj iliaj gastoj en ripozloko apud Kupa 


• Unuiĝo deZagrebaj Esperantistoj organizis inter 
la lOa kaj 26-a de aŭgusto vojaĝon de rusiaj esperantistinoj 
Elena Saravina kaj Katja ĵimova el Krasnojarsko 
(Siberio) tra Kroatio. lli vizitis ĉiujn partojn de la lando kiel 
gastoj de lokaj esperantistoj. La membroj de UZE gastigis 
uin en Zagiebo kaj Durdevac. kaj en aliaj urboj Esperanto- 
societo Rijeka, Esneranto-societo Split, Esperanto- 
societo 'L iberiga Stelo ' Osiiek ka j 'Orbis Pictus ae Visn ja 
Brankoviĉ. Keikloke (Zagreho. Rijeka, Split) ili prelegis pri 
Siberio. Pluraj artikoluj aperis kaj T\ ; filmis ilin en Split. 

• Ministerio pri kulturo invitis KEL la 31an de 
aŭgusto al seminario pri EU-projektoj. Prezentiĝis okazo 
prezenti aspektojn de la projekto gvidata de KEL. Unu hindia 
infanlibro en Eŭropo, tri eŭropaj infanlibroj en Hinda 
Unio. Sepdeko da ĉeestintaj kroataj kulturuloj aŭskultis pri 
nia laboro per Esperanto en Muzej za umjetnost i obrt en 
Zagreb. 


AL NIAJ KURSFININTOJ 

Ho, ni ĉiuj iam vizitadis, ĉeestis 
porkomencantan kurson. 

Sed raraj nur, kaj nur malmultaj restis 
niaj en vivkonkurso. 

La ĉefa not’ de nia kara kanto 
estas nek UEA, nek flagverd’, nek SAT, 
ke hom’ al homo estu, restu frat’ 
al tio celas lingvo Esperanto. 

Ja ĉiuj vojoj estas tute bonaj 
nur se honeste per ili vi iros, 
la celojn en ĉies koro burĝonajn 
vi per la samaj vojoj akiros. 

Kaj nur parolu! Sen voĉvitamin’ 
vin trafos la pela parolskorbuto, 
de ĝi neniam kurace savos vin 
maldensaj etaj gutoj da balbuto! 

Ne restu Lingvo la muta liuto, 
aŭ lud’ por tri monatoj aŭ eĉ kvin! 

La Lingvo estu de I’ estont’ saluto 
al abismoj krutaj de 1’homarruin’. 

Ho, jam multfoje ĉirkaŭ ni tempestis, 
sed revenis feliĉa animriĉ’. 

Esperas mi: en via kor’ ne nestis 
loĝejon sian turpa senreviĝ’- 
Ho, ni ĉiuj vizitadis, ĉeestis 
iam ian porkomencantan kurson, 
sed nur tre raraj, tre malmultaj restis 
niaj en la laciga vivkonkurso. 

Dalibor Brozoviĉ 


Septembro 

• Renkontiĝo de esperantlingvaj verkistoj okazis 
inter la 18a kaj 20a de septembro 2009 <Detaloj en aparta 
numero de Ternpo kun aliaj temoj el Zagoije) 

• Eŭropa komisiono invitis reprezentanton 
de Kroata Esperanto-Ligo al Bmselo por prezenti la 
projekton kiun EK financas kaj KEL. gvidas. La projekto titolita 
Tlindunia infanlibro en Eŭropo - tri eŭropaj infanlibroj 
en Hinda Unio " en kiu partoprenas kiel partneroj Samatat 
Sanstha kun Malasree Dashgupta kaj Prohul Dashgupta 
el Hinda Unio. Edistudio el Italio. Inter-Kulturo el 
Slovenio estas elektita inter 28 projektoj de la mondo por 
esti prezentota kadre de internacia konferenco 'La Kulturo 
Moviĝanta '' de la 27a ĝis la 30a de septembro 2009. Eŭropa 
Komisiono kreis por la projekto de KEL specialan afiŝon kiu 
ornamos la luksan brusefan konferencejon. Por la konferenco 
Eŭropa Komisiono publikigis specialan broŝuron. Spomenka 
Ŝtimec prelegos dum la konferenco pri la aktuala stato de la 
projekto en septembro 2009. 

OSIJEK - LA 
URBO DE LA 
PLEJ FRUAJ 
KROATAJ 
ESPERANTISTOJ! 



ESPERANTO-SOCIETO “LIBERIGA STELO” OSIJEK 

kaj KROATA ESPERANTO-LIGO 
INVITAS VIN 

AL LA JARA RENKONTIĜO DE KROATAJ ESPERANTISTOJ EN OSIJEK, 

la 17-an de oktobro 2009 

OKAZE DE LA 120-JARA JUBILEO DE LA UNUAJ ESPERANTISTOJ EN KROATIO 

(1889-2009) 


Antaŭ 120 jaroj, en la jaro 1889, Zamenhof kompilis adresaron de unuaj 1.000 esperantistoj 
en la mondo. Inter ili estis 5 junulinoj el Osijek, la unuaj esperantistoj el Kroatio kaj el sudorienta 
Eŭropo. La ĉefa parto de la programo okazos en la Infana Teatro Branko Mihaljeviĉ en Osijek. 

LA PROGRAMO 


1 lhOO Alveno de aŭtobuso el Zagreb 

llh30 Urborigardado (ekiro antaŭ la teatro HNK) 

14h00 Solena malfermo de Esperanto-strato 
I4h20 Komuna tagmanĝo en restoracio “Javor” 

16h00 Jubilea programo (Infana teatro) 

Salutparoloj 

Prelego “Kiel mi malkovris Osijekan Kvinopon” (B.Miliĉeviĉ) 

Prelego “Kiel mi esploris la Kvinopon” (D. Klobuĉar) 

Prezento de la nova libro “Kvin petaloj el Osijek” de D. Klobuĉar 

Subvencio “Kalendulo" donas premiojn 

Novaj eldonoj de UZE kaj veteranaj diplomoj (J. Pleadin) 

Infana grupo el Zagreb dancas kaj kantas en Esperanto 

Neven Mrzleĉki, opera kantisto el Kroata Nacia Teatro, kantas kun gitaro 

Vida Jerman, drama aktorino. prezentas en Esperanto 

Esperanta teatraĵo “Sur la spuro” (Drama grupo de Studenta Esperanto-Klubo) 
16h00-19h00 Libroservo 
19h00 Fino de la programo, foriro el Osijek. 


Kotizo: 50 kn, pagu al KEL (ĝirkonto: 2484008-1100881157, kunportu la enpagilon al Osijek!) aŭ sur- 
loke. Bonvolu aliĝi per aliĝilo el “Tempo”. Por la senpaga loko en la aŭtobuso bonvolu rezervi vian 
lokon en KEL (S. Stimec, tel: 091-4617-550). La komuna tagmanĝo proprakoste (fiŝ-paprikaŝo ĉ. 45kn). 
Klobuĉar Davor, Osijek, tel: 098-338-242. 


Desegnis Dalibor Pavic - 








